吴帝国个疆域在孙策个辰光就有九州当中个扬州个大部分。孙权在赤壁之战后陆续获得著荆州西部、交州，在打败关羽后获得著整个荆州南部。到孙权称帝后疆域再稳定下来。孙吴元有三州（荆州、扬州、交州）三十二郡；226年设置广州，后并入交州。到264年复设，增加一州。盖咾，吴帝国个领土主要是东亚大陆东南部分，照汉帝国个十三刺史部划分，拢总四只州。疆域范围北向到庐江郡，南向到日南郡，西向到交趾郡，东向挨牢东海。